Diari Oficial de la Generalitat Valenciana


Sumari del DOGV 7537, del 01-06-2015 (2015/5015)

Notificació de la sentència dictada en el procediment de guarda i custòdia número 1333/2014.
--------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5015


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1333/2014. [2015/5015]  
Irene Rojas Roselló, secretària del Jutjat de Primera Instància número 8 de València, que en el juí de família, guarda, custòdia, aliments, fill menor no matrimonial 1333/2014 s'ha dictat la resolució que, literalment, és com seguix:  
  
«Dispositiva  
Estime la demanda plantejada per Delia del Carmen Álvarez Burbano contra Danny Rolando Guachamin Quinchuqui, declarat en rebel·lia, sobre guàrdia i custòdia i aliments del seu fill menor, i fixe les mesures definitives següents:  
1a. L'atribució de l'exercici de la pàtria potestat sobre el fill menor a la mare, Delia del Carmen Álvarez Burbano.  
2a. S'atribuïx la guarda i custòdia de la menor a la mare, Delia del Carmen Álvarez Burbano.  
3a. El pare, Danny Rolando Guachamin Quinchuqui, podrà relacionar-se amb el fill en la forma que acorde amb la progenitora, Delia del Carmen Álvarez Burbano.  
4a. Danny Rolando Guachamin Quinchuqui contribuirà com a prestació per aliments per al fill menor abonant a la mare, Delia del Carmen Álvarez Burbano, en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros. Esta suma pecuniària serà actualitzada anualment d'acord amb l'índex de preus al consum, juntament amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
  
Tot això sense fer una especial condemna en costes d'este procediment.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, se'n portarà un testimoniatge a les actuacions originals i es notificarà a les parts fent-los saber que, en contra, hi poden interposar en este jutjat un recurs d'apel·lació, dins dels 20 dies següents a la notificació, i que és requisit necessari per a l'admissió la consignació de la suma de 50 euros en el compte designat a este efecte, que pronuncie, mane i firme.  
Publicació. La sentència anterior ha sigut llegida i publicada pel magistrat jutge que la va dictar, de forma legal i en el dia de la seua data. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del jutjat, per a portar a efecte la diligència de notificació.  
  
València, 13 de maig de 2015.- La secretària judicial: Irene Rojas Roselló.